অসুস্থ পার্থ চট্টোপাধ্যায়, স্থানান্তরিত করা হল আইসিইউতে

কলকাতা: দিন কয়েক আগেই খবর আসে অসুস্থ রাজ্যের প্রাক্তন শিক্ষামন্ত্রী পার্থ চট্টোপাধ্যায়। তড়িঘড়ি তাঁকে নিয়ে যাওয়া হয় এসএসকেএম হাসপাতালে। হাসপাতাল সূত্রে জানানো হয়, বুকে ব্যথার কারণে তাঁকে সেখানে ভর্তি করা হয়েছে। তবে এবার জানা যাচ্ছে , পার্থ চট্টোপাধ্যায়ের হৃদযন্ত্রে দেখা দিয়েছে গোলযোগ, শুধু তাই নয় শরীরে হিমোগ্লোবিনের মাত্রাও স্বাভাবিকের তুলনায় নীচে। যার জন্য এবার তাঁকে ইমারজেন্সি অবজারভেশন ওয়ার্ড থেকে কার্ডিওলজি বিভাগের আইসিসিইউ-তে স্থানান্তরিত করা হয়েছে। তবে তাঁর অবস্থা আপাতত স্থিতিশীল বলেই জানা যাচ্ছে।

আরও পড়ুন: কলকাতায় বায়ুসেনার অনুষ্ঠানে নজর কাড়ল ঘোড়দৌড়

উল্লেখ্য, নিয়োগ দুর্নীতি মামলায় গ্রেফতার করা হয় পার্থ চট্টোপাধ্যায়কে। তারপর বিভিন্ন সময় তিনি শারীরিক অসুস্থতায় ভুগেছেন। মূলত শ্বাসকষ্টজনিত সমস্যার কারণে। আর এবার ধৃত পার্থ চট্টোপাধ্যায় ২০ জানুয়ারি শ্বাসকষ্ট জনিত সমস্যা বৃদ্ধি পাওয়ায় তাঁকে জেল হাসপাতাল থেকে নিয়ে আসা হয় এসএসকেএম ইমারজেন্সি অবজারভেশন ওয়ার্ডে ভর্তি করা হয়। কিন্তু গতকাল থেকেই তাঁর সমস্যা বৃদ্ধি পাওয়ায় মেডিক্যাল বোর্ড আলোচনায় বসে। আর তারপরেই গতকাল অর্থাৎ বৃহস্পতিবার রাতের বেলায় তাঁকে কার্ডিওলজির আইসিইউতে স্থানান্তরিত করা হয়। শুধু তাই নয়, হিমোগ্লোবিন মাত্রা শরীরে কমে যাওয়ায় জানা যাচ্ছে হাসপাতালের পক্ষ থেকে প্রাক্তন শিক্ষামন্ত্রীকে দেওয়া হতে পারে ৩ ইউনিট রক্তও।

দেখুন অন্য খবর